Okresná prokuratúra Martin 
Vajanského nám. 1, 036 80 Martin 1 	

Sp. zn. : 1 Pv 410/11/5506	Martin, 18.6.2013
EEČ : 2-40-119-2013

U Z N E S E N I E

Trestná vec:	obvinený XXXXX 
Zločin:	Sexuálne zneužívanie podľa § 201 odsek 2 písmeno b Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Martin
Podľa § 215 odsek 1 písmeno d (§ 9 odsek 1 písmeno b) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
-	dňa 15.07.2011 v dobe okolo 22.00 hod. v Martine na presne nezistenom mieste neďaleko železničnej stanice zastavil na svojom osobnom motorovom vozidle zn. Volkswagen Passat, poľské evidenčné číslo XXXXX maloletej XXXXX, nar. XXXXX, pričom vedel, že menovaná určite ešte nedovŕšila 15 rokov, vzal ju do vozidla, maloletá si sadla na zadné sedadlá, následne ju odviezol s jej súhlasom na parkovisko pri Základnej  škole na ul. Čapajevovej na sídlisku Ľadoveň, kde jej navrhol, aby ho orálne uspokojila, s čím maloletá súhlasila, následne si obvinený presadol k maloletej, kde sa ho vo vozidle na zadných sedadlách pokúšala uspokojiť orálne, čo sa jej nepodarilo, preto ho nakoniec priviedla k ejakulácii rukou, následne šiel obvinený maloletú zaviesť na ul. XXXXX XXXXX v Martine, pričom ešte na sídlisku Ľadoveň v Martine bol zastavený hliadkou polície, 

lebo je trestné stíhanie neprípustné podľa § 9 odsek 1 písmeno b

Odôvodnenie:
Vyšetrovateľ Okresného riaditeľstva Policajného zboru v Martine, odbor kriminálnej polície, oddelenie všeobecnej kriminality, vykonáva pod ČVS:ORP-XXXXX-2011 trestné stíhanie proti obvinenému XXXXX, narodenému XXXXX, pre zločin sexuálneho zneužívania podľa § 201 odsek 1, odsek 2 písm. b/ Trestného zákona na tom skutkovom základe, ako je uvedené vo výrokovej časti tohto uznesenia.

Trestné stíhanie obvineného na území Slovenskej republiky bolo uznesením vyšetrovateľa PZ prerušené a následne bolo odovzdané do Poľskej republiky, pričom vo veci bolo právoplatne rozhodnuté poľskými justičnými orgánmi tým spôsobom, že obvinený bol uznaný za vinného z trestného činu podľa článku 200, § 1 Trestného zákona Poľskej republiky a bol mu uložený trest 2 roky odňatia slobody s podmienečným odkladom na skúšobnú dobu 3 roky, peňažný trest a kurátorský dozor. 

Uznesením vyšetrovateľ PZ bolo z 20.02.2013 bolo rozhodnuté o pokračovaní v trestnom stíhaní obvineného. 

Podľa § 215 ods. 1 písm. d/ Trestného poriadku prokurátor zastaví trestné stíhanie, ak je trestné stíhanie neprípustné podľa § 9. 

Podľa § 9 ods. 1 písm. g/ Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak tak ustanovuje medzinárodná zmluva.

Podľa čl. 63 zmluvy medzi Československou socialistickou republikou a Poľskou ľudovou republikou o právnej pomoci a úprave právnych vzťahov v občianskych, rodinných, pracovných a trestných veciach podpísanej 21.12.1987 vo Varšave, po prevzatí trestného stíhania justičné orgány dožadujúcej zmluvnej strany nemôžu pokračovať v trestnom konaní proti tej istej osobe pre ten istý skutok.

Vzhľadom k tomu, že medzinárodná zmluva stanovila prekážku ďalšieho pokračovania trestného stíhania pre ten istý skutok, pre ktorý bol obv. XXXXX už právoplatne odsúdený po prevzatí trestného stíhania justičnými orgánmi Poľskej republiky, bolo potrebné z dôvodu vzniku prekážky už rozhodnutej veci, rozhodnúť o zastavení trestného stíhania v súlade s vyššie citovanými ustanovenia § 215 ods. 1 písm. g/ Trestného poriadku s poukazom na ustanovenia § 9 ods. 1 písm. g/ Trestného poriadku, keďže ďalšie pokračovanie v trestnom stíhaní je neprípustné. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marián Ťažiar
prokurátor